《李子仪喜津改秩作诗相庆因次韵》
宋代·吴芾

有屋依山复面湖，幽栖试问有谁如。
门前更种千竿竹，堂上还堆万卷书。
每恨暮年方卜筑，岂知今日得安居。
鲤庭况有新桃李，莫惜时来长者车。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。